Komisijos reglamentas (EB) Nr. 519/1999
1999 m. kovo 9 d.
keičiantis Reglamentą (EB) Nr. 293/98 dėl operacijų, taikomų vaisių ir daržovių perdirbėjų veiklos fondams ir pagalbai, teikiamai džiovintoms vynuogėms ir figoms sandėliuoti, įvykdymo
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1998 m. gruodžio 15 d. Tarybos reglamentą (EB) Nr. 2799/99 dėl žemės ūkio pinigų politikos įvedus eurą [1] ir ypač į jo 3 straipsnio 2 dalį,
kadangi Komisijos reglamentas (EB) Nr. 293/98 [2] su paskutiniais pakeitimais, padarytais Reglamentu (EB) Nr. 1551/98 [3], nustato operacijos įvykdymą, taikomą vaisių ir daržovių ir perdirbtų vaisių ir daržovių produktų sektoriams;
kadangi 1997 m. kovo 3 d. Komisijos reglamento (EB) Nr. 411/97, nustatančio išsamias Tarybos reglamento (EB) Nr. 2200/96 dėl veiklos programų, veiklos fondų ir Bendrijos teikiamos finansinės paramos [4] taikymo taisykles, su paskutiniais pakeitimais, padarytais Reglamentu (EB) Nr. 1647/98 [5], priedo 2 punktas nustato didžiausias negamybines išlaidas, kurias galima įtraukti į veiklos programas; kadangi šios išlaidos apskaičiuojamos vieneriems metams; kadangi pagal Reglamento (EB) Nr. 2799/98 3 straipsnio 2 dalį ir nukrypstant nuo 1998 m. gruodžio 22 d. Komisijos reglamento (EB) Nr. 2808/98, nustatančio išsamias žemės ūkio pinigų politikos įvedus eurą taisykles [6], 4 straipsnio 2 dalies perskaičiavimo kursas, taikomas kitiems nurodyto veiklos fondo elementams, turėtų būti taikomas tam lėšų kiekiui;
kadangi 1996 m. spalio 28 d. Tarybos reglamento (EB) Nr. 2201/96 dėl bendro perdirbtų vaisių ir daržovių produktų rinkų organizavimo [7] su paskutiniais pakeitimais, padarytais Reglamentu (EB) Nr. 2199/97 [8], 9 straipsnio 4 dalyje numatoma pagalba, teikiama džiovintoms vynuogėms ir figoms sandėliuoti; kadangi ši pagalba teikiama visą jų sandėliavimo laikotarpį; kadangi pagal Reglamento (EB) Nr. 2799/98 3 straipsnio 2 dalį reikia kas mėnesį nustatyti operacijos įvykdymą paramos teikimui;
kadangi šiame reglamente numatytos priemonės atitinka Jungtinio Šviežių vaisių ir daržovių ir Iš vaisių ir daržovių pagamintų produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 293/98 iš dalies keičiamas taip:
1) 2 straipsnis papildomas 4 pastraipa:
"4. Operacijos įvykdymas žemės ūkio pinigų perskaičiavimo kursui, teikiant vienkartinius išmokėjimus, nustatytus Reglamento (EB) Nr. 411/97 priedo 2 punkte, yra tų metų, per kuriuos suteikiami išmokėjimai, sausio 1 d.";
2) 8 straipsnio 3 pastraipa keičiama tokia pastraipa:
"3. Operacijos įvykdymas žemės ūkio perskaičiavimo kursui, taikomam produktų sandėliavimo paramai, nurodytai Reglamento (EB) Nr. 2201/96 9 straipsnio 4 dalyje, yra pirmoji mėnesio, kai pradedama teikti parama, diena."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. kovo 9 d.